পেকুয়া উপজেলায় দুই যুবককে অপহরণ করেছে দুর্বৃত্তরা। পরিবারের দাবি, গত বৃহস্পতিবার রাতে দুই যুবককে অপহরণ করার পর অজ্ঞাতস্থানে আটকে রেখে অপহরণকারী চক্র শুক্রবার সকালের দিকে ভিকটিমের (অপহৃতের) মোবাইল থেকে দুইলাখ টাকা মুক্তিপন দাবি করেছে। অপহরণের শিকার যুবকরা হলেন পেকুয়া উপজেলার বারবাকিয়া ইউনিয়নের ফাশিয়াখালী গ্রামের মোস্তাক আহমদ সওদাগরের পুত্র হারুনর রশিদ (২৫) ও পেকুয়া সদর ইউনিয়নের ভোলাইয়া ঘোনা গ্রামের নুরুর আলমের পুত্র আবদুল্লাহ আল নোমান (২২)।